b'\n_START_ARTICLE_\nT\xc3\xb5nis Erm\n_START_SECTION_\nHaridus\n_START_PARAGRAPH_\nL\xc3\xb5petas 2000. aastal Gustav Adolfi G\xc3\xbcmnaasiumi kuldmedaliga. T\xc3\xb5nis Erm omandas 2003. aastal majanduse ja \xc3\xa4rijuhtimise bakalaureusekraadi Stockholmi K\xc3\xb5rgemas Majanduskoolis Riias ja 2007. aastal rootsikeelses Hankeni majanduskoolis Helsingis magistrikraadi ettev\xc3\xb5tte juhtimis- ja kontrolls\xc3\xbcsteemide alal.\n_START_SECTION_\nT\xc3\xb6\xc3\xb6\n_START_PARAGRAPH_\nAlates 2003.  aastast t\xc3\xb6\xc3\xb6tab ta ettev\xc3\xb5tete n\xc3\xb5ustamise valdkonnas.\n_START_SECTION_\nSporditulemused\n_START_PARAGRAPH_\nEesti meistriv\xc3\xb5istlustel v\xc3\xb5itnud aastatel 2003\xe2\x80\x932016 21 kulda (neist 17 rattaorienteerumises ja 4 suusaorienteerumises), 10 h\xc3\xb5bedat ja 5 pronksi._NEWLINE_Aastatel 2003\xe2\x80\x932007 osales suusaorienteerumise MMil, parimad tulemused 2004. aastal teates\xc3\xb5idus 6. koht, individuaalselt 2007. aastal sprindis 17. koht._NEWLINE_2008. aastal v\xc3\xb5itis ta rattaorienteerumise MM-il pronksmedali sprindis ning Euroopa meistriv\xc3\xb5istlustel kaks h\xc3\xb5bemedalit, sprindis ja l\xc3\xbchirajal. 2009. aastal kuulus ta rattaorienteerumise Euroopa meistriv\xc3\xb5istlustel h\xc3\xb5bemedali v\xc3\xb5itnud teatemeeskonda. 2010. aastal v\xc3\xb5itis ta rattaorienteerumise MM-il h\xc3\xb5bemedali sprindis. _NEWLINE_2013. aastal tuli ta Eestis L\xc3\xa4\xc3\xa4ne-Virumaal toimunud rattaorienteerumise maailmameistriv\xc3\xb5istlustel kahekordseks maailmameistriks, v\xc3\xb5ites kuldmedali sprindis (Tapal) ja l\xc3\xbchirajal (M\xc3\xb5edakal) ning pronksi teatev\xc3\xb5istlusel (Rakveres) Eesti teatemeeskonna liikmena koos Margus Halliku ja Lauri Malsroosiga. 2014. aastal tuli ta Poolas toimunud rattaorienteerumise MM-il maailmameistriks Eesti teatemeeskonnas koos Margus Halliku ja Lauri Malsroosiga.\n_START_SECTION_\nV\xc3\xb5istluste korraldamine\n_START_PARAGRAPH_\nT\xc3\xb5nis Erm oli 2003-2014 seiklusspordisarja Xdream \xc3\xbcks peakorraldajatest._NEWLINE_Ta on olnud ka mitmete orienteerumis- ja rogainiv\xc3\xb5istluste korraldaja ja rajameister, sh 2008. aastal Karula rahvuspargis toimunud kaheksanda rogaini maailmameistriv\xc3\xb5istluste raja inspektor ning 2014. a P\xc3\xb5lvas toimunud suusaorienteerumise juunioride maailmameistriv\xc3\xb5istlustel sprindi ja teate rajameister. 2017 oli orienteerumisjooksu MM v\xc3\xb5istluste pika distantsi rajameister.'